
Naturfagligt projekt i 1.hf
p.t. på Søgård. Finder sted i september. 3 dage med afrejse morgen og hjemkomst eftermiddag. Alle klassernes nf-lærere samt teamledere deltager. Der modregnes 5 lektioner pr. deltagende nf-fag.
Eleverne betaler 300 kr., og skolen betaler resten. Elever kan søge støtte fra Støttefonden. Ansøgning afleveres senest 3 uger før turen. Forudsætningen for støtte er, at eleven ellers ikke ville have råd til at deltage. Støtte gives kun i særlige tilfælde.
Introtur 1.g. 
finder sted i januar i 2½ dag fra onsdag efter skole til fredag eftermiddag med 2 lærere og 2 fag. Der modregnes 4 lektioner fra hvert af de to deltagende rejsefag.
Der gives normalt ikke tilskud fra skolen til arrangementer på turen. De indregnes i prisen pr. elev.
Elever kan søge støtte fra Støttefonden. Ansøgning afleveres senest 15. januar. Forudsætningen for støtte er, at eleven ellers ikke ville have råd til at deltage. Støtte gives kun i særlige tilfælde.
Studierejser i 1.hf 
p.t. til Berlin. Finder normalt sted i ugen før påske i 5-6 dage med typisk 4 dages program og 2 halve rejsedage. Der deltager 2 lærere og 2 fag pr. klasse og modregnes 4 lektioner pr. deltagende fag. 
Prisen må normalt ikke overstige 2.000 kr. i 1.hf. Der gives normalt ikke tilskud fra skolen til arrangementer på turen. De indregnes i prisen pr. elev.
Elever kan søge støtte fra Støttefonden. Ansøgning afleveres senest 1.februar før turen. Forudsætningen for støtte er, at eleven ellers ikke ville have råd til at deltage. Støtte gives kun i særlige tilfælde.
Studierejser i 2.g. 
er en del af AT og finder normalt sted i ugen før påske i 6-7 dage med typisk 5 dages program og 2 halve rejsedage. Der deltager 2 lærere og 2 fag helst fra hvert sit fakultet, og der modregnes 5*7 lektioner i holdnormen for AT. 
Prisen må normalt ikke overstige 4.000 kr. pr. elev. Der gives normalt ikke tilskud fra skolen til arrangementer på turen. De indregnes i prisen pr. elev.
Elever kan søge støtte fra Støttefonden. Ansøgning afleveres senest 1.februar før turen. Forudsætningen for støtte er, at eleven ellers ikke ville have råd til at deltage. Støtte gives kun i særlige tilfælde.


Københavnertur i 3. g. 
finder sted i studieretningsfag i oktober med 2½ dag fra mandag efter skole til onsdag eftermiddag. Der deltager normalt en studieretningslærer pr. studieretning.  Der modregnes 7 lektioner i studieretningsfaget.
Skolen giver normalt ikke tilskud, og der kan normalt ikke søges støtte fra Støttefonden hertil.
1-dages faglige ekskursioner 
kan alle fag søge om godkendelse af eller tilskud til. Man søger på et særligt skema. Timerne til arrangementer betragtes som udgangspunkt som afholdte timer i årsnormen. 
Skolen giver som hovedregel tilskud hertil – normalt halvdelen af udgifterne. Dog er der en minimumsbetaling på 75 kr. pr. elev. Der kan normalt ikke søges støtte fra Støttefonden hertil. 
Flerdages faglige ekskursioner 
kan alle fag søge om godkendelse af og tilskud til. Man søger på et særligt skema. Timerne til arrangementer betragtes som udgangspunkt som afholdte timer i årsnormen. 
Skolen giver som hovedregel tilskud hertil – normalt betaling af et arrangement eller del af transport. Der kan normalt ikke søges støtte fra Støttefonden hertil. 
Udveksling 
p.t. med gymnasium i Tyskland og Spanien omfatter elever på tværs af klasser. Turen strækker sig typisk over 6-7 dage med 5 dages program og 2 halve rejsedage. Der deltager 2 lærere pr. tur. Der anvendes ikke timer fra holdnorm hertil.
Udvekslingen er baseret på privat indkvartering. Der gives normalt ikke tilskud fra skolen til arrangementer på turen. Disse indregnes i prisen pr. elev i det omfang, de ikke betales af værtsgymnasiet. Ved genbesøg betaler skolen typisk et arrangement f.eks. en Mandøtur og lokal transport for gæsterne.
Skolen dækker lærernes udgifter inkl. time- og dagpenge med modregning for måltider. Både ved ophold på udvekslingsgymnasiet og ved genbesøg betragtes programsat tid sammen med elever som arbejdstid. Program aftales nærmere med BK.
Der kan normalt ikke søges støtte fra Støttefonden hertil. 
Udveksling med New York 
finder sted i første uge af sommerferien for 6 elever. Der deltager en engelsklærer. 
Skolen arrangerer, men betaler ikke udgifter hertil. Ved genbesøget året efter dækker skolen nogle udgifter efter ansøgning f.eks. entreer for alle deltagere. 
Skolen dækker lærerens udgifter inkl. time- og dagpenge med modregning for måltider. Ved turen til New York betragtes 37 timer som arbejdstid. Ved genbesøg betragtes programsat tid sammen med elever som arbejdstid. Program aftales nærmere med BK.
Der kan ikke søges støtte fra Støttefonden. 
Sportsarrangementer
f.eks. deltagelse i en turnering. Skolen afholder transportudgifterne hertil.
Faglige arrangementer på skolen. Skolen giver ikke tilskud hertil. Der kan normalt kun registreres arbejdstid for deltagende lærere til et arrangement om året. Man søger på et særligt skema.
Arbejdstid for deltagende lærere registreres med de timer, rejsen tager, dog maksimalt 13 timer pr. døgn. Tid med faglige og sociale aktiviteter sammen med eleverne medregnes i arbejdstiden. Én af lærerne på studieturen skal være til rådighed for eleverne på hotellet/vandrehjemmet eller lign. Tiden til rådighedstjeneste hertil for den pågældende lærer medregnes i arbejdstiden med ¾ af den forbrugte tid. Som eksempel: Det faglige program og sociale aktiviteter sammen eleverne varer 8 timer. Døgnets resterende 16 timer tidsregistreres af den lærer, der er til rådighed, som rådighedstjeneste med ¾ af 16 timer = 12 timer.
Der registreres ikke rådighedstid på udveksling, hvor eleverne bor privat.

